Iktatószám: MKE/…./2021

**SZOLGÁLTATÁSI SZERZŐDÉS**

amely létrejött a

|  |  |
| --- | --- |
| **Név** | **Magyar Képzőművészeti Egyetem** |
| **Székhely** | 1062 Budapest, Andrássy út 69-71. |
| **Intézményi azonosító** | FI 27524 |
| **Adószám** | 15308940-2-42 |
| **Számlaszám** | 10032000-01426751 (Magyar Államkincstár) |
| **Képviselő** | Sárik Zoltán, kancellár |

a továbbiakban, mint Egyetem, valamint

|  |  |
| --- | --- |
| **Név** |  |
| **Székhely** |  |
| **Adószám****Számlaszám** **Képviselő** |  |

a továbbiakban, mint Szolgáltató,

a továbbiakban együtt, mint Felek között a mai napon az alábbi feltételekkel:

1. **ELŐZMÉNY**
	1. Egyetem nemzeti közbeszerzési értékhatár alatti beszerzési eljárást folytatott le „Foglalkozás-egészségügyi alapellátás biztosítása” tárgyában.
	2. A beszerzési eljárás folyamán Szolgáltató tette a legalacsonyabb összegű ajánlatot, így szerződés Szolgáltatóval kerül megkötésre. Szolgáltató ajánlata és a beszerzési eljárás során csatolt nyilatkozatai jelen megállapodás elválaszthatatlan részét képezik.
2. **A SZERZŐDÉS TÁRGYA**
	1. Szolgáltató vállalja, hogy ellátja a foglalkozás-egészségügyi szolgálatról szóló 89/1995. (VII.14.) Korm. rendelet és a munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI. 24.) NM rendelet figyelembevételével a Műszaki leírásban (2. számú melléklet) rögzített szolgáltatást működési engedéllyel rendelkező saját rendelőjében.
3. **A SZERZŐDÉS HATÁLYA**
	1. Jelen szerződés a Felek általi aláírást követő napon lép hatályba és 2023. december 31-én szűnik meg.
4. **SZOLGÁLTATÁSI DÍJ, FIZETÉSI FELTÉTELEK**
	1. Szolgáltatót a szerződésben vállalt kötelezettségei maradéktalan, szerződésszerű teljesítése esetén a „C” foglalkozás-egészségügyi osztályba tartozó ellátotti kör tekintetében nettó …. Ft/fő, azaz (nettó ……. forint/fő), a „D” foglalkozás-egészségügyi osztályba tartozó ellátotti kör tekintetében nettó …. Ft/fő, azaz (nettó ……. forint/fő) szolgáltatói díj illeti meg.
	2. A 4.1. pont szerinti díj magában foglalja a Szolgáltató szerződésben vállalt valamennyi feladatának ellátását, továbbá tartalmazza a Szolgáltatónak a szerződés teljesítésével összefüggésben felmerülő valamennyi költségét. Szolgáltató semmilyen jogcímen nem léphet fel további költség- vagy díjigénnyel a Megrendelővel szemben a szerződés teljesítésével kapcsolatban. Szolgáltatónak kell viselnie továbbá minden olyan köz- és egyéb terhet, melyek a szerződés teljesítésével kapcsolatban felmerülnek.
	3. Felek rögzítik, hogy Szolgáltató havidíjra jogosult az alábbiak szerint. A havidíj az adott hónapban ténylegesen teljesített vizsgálatok alapján kerül kiszámításra a teljesített vizsgálatok számának és a szerződés 4.1. pontjában megjelölt egy főre eső díjnak a szorzataként. A teljesített vizsgálatok számát az orvos által kibocsátott alkalmassági igazolások alapján kell számolni.
	4. A havidíjat a mindenkori hatályos általános forgalmi adó terheli. A szolgáltatási díj bruttó összege az általános forgalmi adó mértékének változása esetén annak hatályos mértéke szerint módosulhat.
	5. Az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1) bekezdésében foglalt kötelezettségének eleget téve Egyetem a szerződéses ellenértékből
* a 2021. december 31. napjáig esedékes fizetési kötelezettség mértékéig a 2021. év,
* a 2022. január 1. napjától 2022. december 31. napjáig esedékes fizetési kötelezettség mértékéig a 2022. év
* a 2023. január 1. napjától 2023. december 31. napjáig esedékes fizetési kötelezettség mértékéig a 2023. év

kiadási előirányzata terhére teljesít.

* 1. A 4.1. pont szerinti díj magában foglalja a Szolgáltató szerződésben vállalt valamennyi feladata ellátásának díját, költségét. Szolgáltató semmilyen jogcímen nem léphet fel további költség- vagy díjigénnyel az Egyetemmel szemben a szerződés teljesítésével kapcsolatban.
	2. Egyetem a tárgyhavi teljesítés vonatkozásában a tárgyhónapot követő hónap 5. napjáig köteles teljesítésigazolást kiállítani, mely alapján jogosult Szolgáltató számlát kiállítani.
	3. Egyetem részéről teljesítésigazolásra jogosult személy:

|  |  |
| --- | --- |
| Neve: | dr. Polgár Antal jogi és humánpolitikai osztályvezető |
| Szervezeti egysége: | Magyar Képzőművészeti Egyetem Jogi és humánpolitikai Osztály |
| Telefon száma: | + 36-20-276-4390 |
| E-mail címe: | polgar.antal@mke.hu  |

* 1. A számlához a mindkét fél által aláírt teljesítésigazolást mellékelni kell.
	2. Szolgáltató a Szerződés teljesítése során előleget nem kérhet, Egyetem pedig előleget nem adhat, valamint Szolgáltató a Szerződésből eredő követelését nem engedményezheti harmadik személyre.
	3. A postai küldeményként érkező számla borítékját „Számla” felirattal kell ellátni. Szolgáltató a számlán köteles feltüntetni az Egyetem kötelezettségvállalását beazonosító szerződésszámot is.
	4. A Szolgáltató által kiállított számlának meg kell felelnie az általános forgalmi adóról szóló 2007. évi CXXVII. törvényben, a számvitelről szóló 2000. évi C. törvényben, a további vonatkozó jogszabályokban, valamint a Szerződésben foglaltaknak.
	5. Szolgáltató köteles a számlát az alábbi címre kiállítani (Számlázási cím):

Magyar Képzőművészeti Egyetem

1062 Budapest, Andrássy út 69-71.

Adószám: 15308940-2-42

* 1. A számlát Szolgáltatónak az alábbi címre kell megküldenie (Számlaküldés címe):

Magyar Képzőművészeti Egyetem

Gazdasági Osztály

1062 Budapest, Andrássy út 69-71.

* 1. Egyetem fizetési kötelezettségeit Szolgáltató szabályosan kiállított számlája ellenében jogosult és köteles teljesíteni. A Felek megállapodnak, hogy amennyiben az Szolgáltató a számlát nem a 4.12. pontban meghatározott számlaküldési címre küldi meg, azaz a jogosult késedelembe esik, és emiatt az Egyetem a számlafizetési kötelezettségét nem tudja szerződésszerűen teljesíteni, akkor az Egyetem a teljesítési határidő új kezdő napjának a számla rendeltetési helyére történő beérkezésének napját tekinti.
	2. Szolgáltató tudomásul veszi, hogy amennyiben a számla nem jogszabályoknak megfelelően, vagy szerződésszerűen lett kiállítva, úgy az Egyetem a számlát a hiányosságok pótlása, hibák javítása céljából visszaküldi Szolgáltató részére. Ebben az esetben a fizetési határidő kezdete a kijavított számlának Egyetemhez történő beérkezése.
	3. Egyetem a Szerződés szerinti fizetési kötelezettségeit Szolgáltató …………banknál vezetett …………bankszámlájára, magyar forintban (HUF) történő átutalással a számla kézhezvételétől számított 30 naptári napon belül teljesíti. A fizetés megtörténtének időpontja az a nap, amikor Egyetem számlaszámát a Magyar Államkincstár a kifizetésre kerülő összeggel megterheli, függetlenül attól, hogy az ellenérték összege mely napon kerül jóváírásra Szolgáltató bankszámláján.
1. **A FELEK JOGAI ÉS KÖTELEZETTSÉGEI**
	1. Szolgáltató köteles ellátni a jelen szerződés és a jelen szerződés 2. számú mellékletébe foglalt Műszaki leírás szerinti feladatokat.
	2. Szolgáltató kijelenti, hogy foglalkozás-egészségügyi alapellátás végzéséhez szükséges engedéllyel rendelkezik, ennek száma: ….............................................. Szolgáltató azonosító száma: ……………………………….. Tevékenységi kódja: ………………
2. **ÁTLÁTHATÓSÁG**
	1. Felek rögzítik, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.
	2. Szolgáltató jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény (a továbbiakban: Nvt.) 11. § (11) bekezdésében foglalt követelményeknek megfelel, továbbá, amennyiben Szolgáltató nem természetes személy, úgy az Nvt. 3. § (1) bekezdés 1. pontja szerinti átlátható szervezet.
	3. Az államháztartásról szóló 2011. évi CXCV. törvény 41. § (6) bekezdése értelmében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (la) bekezdése, illetőleg a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint Szolgáltató képviselője úgy nyilatkozik, hogy Szolgáltató átlátható szervezetnek minősül. Az átláthatósági nyilatkozatot jelen szerződés 3. számú melléklete tartalmazza.
	4. Szolgáltató tudomásul veszi, hogy Egyetem nem köthet vele érvényesen visszterhes szerződést, illetve a létrejött ilyen szerződés alapján nem teljesíthet kifizetést, amennyiben Szolgáltató nyilatkozata ellenére nem minősül átlátható szervezetnek.
	5. Felek rögzítik, hogy Egyetem jelen pont szerinti feltétel ellenőrzése céljából, a jelen Szerződésből eredő követelések elévülésig jogosult Szolgáltató átláthatóságával összefüggő adatokat kezelni.
	6. Szolgáltató tudomásul veszi, hogy az Egyetem abban az esetben, ha Szolgáltató tulajdonosi szerkezete, felépítése oly módon változik meg, amelynek eredményeként már nem minősül átlátható szervezetnek, jogosult és köteles a Szerződés szerinti fizetési kötelezettségek kifizetését megtagadni. Szolgáltató – az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésére figyelemmel – vállalja, hogy a szerződés teljesítéséig az átláthatósági nyilatkozatban bekövetkező változásokról az Egyetemet haladéktalanul, de legfeljebb 3 munkanapon belül írásban értesíti, és e határidőn belül a módosított átláthatósági nyilatkozatot az Egyetem részére benyújtja.
	7. Egyetem Magyarország Alaptörvénye 39. cikk (1) bekezdésére tekintettel kártalanítás nélkül és azonnali hatállyal felmondhatja jelen Szerződést, ha Szolgáltató jelen szerződés megkötését követően beállott körülmény folytán már nem minősül az Nvt. 3. § (1) bekezdése 1. pontja szerint átlátható szervezetnek.
3. **TITOKTARTÁS**
	1. Felek megállapodnak abban, hogy Szolgáltató a jelen szerződés teljesítése során az Egyetem által rendelkezésére bocsátott, vagy az Egyetem működésével kapcsolatban tudomására jutott mindennemű adatot, információt, eljárást köteles üzleti titokként kezelni.
	2. A Felek kötelesek továbbá a Szerződés alapján egymásról tudomásukra jutott valamennyi üzleti titkot, és egyéb a Felekre, illetve a tevékenységükre vonatkozó minden bizalmas információt megőrizni, és szigorúan bizalmasan kezelni, azokat harmadik személynek át nem adhatják, fel nem használhatják, vagy egyéb módon nyilvánosságra nem hozhatják a másik Fél előzetes írásbeli engedélye nélkül. Ezen túlmenően sem közölhetnek a Felek illetéktelen személlyel olyan adatot, amely a Szerződés teljesítésével összefüggésben jutott a tudomásukra, és amelynek közlése bármelyik Félre, vagy más személyre hátrányos következménnyel járna. A Felek biztosítják, hogy e titoktartási kötelezettséget közalkalmazottjaik, munkavállalóik, megbízottjaik, és egyéb szerződéses partnereik is betartják. A bizalmas információkat a Felek csak a Szerződésből fakadó kötelezettségek teljesítésével közvetlenül összefüggő célra használhatják fel.
	3. A titoktartási kötelezettség nem vonatkozik az alábbi információkra: (i) azon információk, amelyekről a másik Félnek az információ feltárása előtt már tudomása volt, és erre írásbeli bizonyíték áll a rendelkezésére; (ii) közismert vagy jogszerűen nyilvánosságra hozott információk; és (iii) azon információk, amelyeket a Fél a másik Féllel való kapcsolatán kívül, harmadik személytől jogszerűen szerez meg.
	4. Felek kötelesek felhívni egymás figyelmét arra, ha a teljesítéshez személyes adatok, illetve bizalmas információnak minősülő adat harmadik személy részére való átadására is szükség van. Ez utóbbi esetben Szolgáltató köteles gondoskodni arról, hogy azon harmadik személyek, akik ily módon bizalmas információhoz juthatnak, szintén bizalmasan és csak a részükre való átadás céljával egyező célra kezeljék azokat.
	5. A Felek rögzítik, hogy amennyiben titoktartási kötelezettségüket bármely okból megszegik, őket teljes körű és korlátlan anyagi kártérítési kötelezettség terheli, és jogosultak a Szerződést azonnali hatállyal felmondani, azonban – a felmondásra való tekintet nélkül – a titoktartási kötelezettségük az abban rögzített feltételekkel megmarad.
	6. A titoktartási kötelezettség a Szerződés hatályának megszűnését követően is fennáll.
	7. Szolgáltató tudomásul veszi, hogy a vonatkozó jogszabályok szerinti illetékes ellenőrző szervezetek feladat- és hatáskörüknek megfelelően a Szerződést és annak teljesítését ellenőrizhetik, s részükre a jogszabály szerinti információ megadása üzleti titokra hivatkozással nem tagadható meg. Az illetékes ellenőrző szervek ellenőrzése, helyszíni vizsgálata esetén az Szolgáltató köteles minden segítséget az Egyetem részére megadni, a helyszíni vizsgálaton – felkérés esetén – jelen lenni az ellenőrzés hatékonysága és az Egyetem ez irányú kötelezettségeinek megfelelő teljesítése érdekében.
4. **SZERZŐDÉSSZEGÉS**
	1. Felek rögzítik, hogy Szolgáltató az általa Egyetemnek vagy harmadik személyeknek okozott károkért a jelen Szerződésben foglaltak szerinti, amennyiben jelen Szerződés erre vonatkozó rendelkezést nem tartalmaz, úgy a Polgári Törvénykönyvről szóló 2013. évi V. törvény (a továbbiakban: Ptk.) szerinti felelősséggel tartozik.
	2. Felek rögzítik, hogy amennyiben Szolgáltató olyan okból, amelyért felelős, megszegi a jelen Szerződés rendelkezéseit, kötbér fizetési kötelezettség terheli, azzal, hogy amennyiben szerződésszegő magatartását a Ptk. 6:142. §-ban foglaltak szerint kimenti, mentesül a kötbérfizetési kötelezettség alól. Szolgáltató a kötbér összegét Egyetem fizetési felszólításától számított 15 (tizenöt) napon belül köteles átutalással megfizetni Egyetemnek, vagy Egyetem jogosult kötbér összegét Szolgáltató egyidejű értesítése mellett Szolgáltató esedékes díjából levonni.
	3. Késedelmi kötbér
		1. A fentiekkel összefüggésben a Felek megállapodnak, hogy amennyiben Szolgáltató a jelen Szerződésben meghatározott kötelezettségeinek teljesítésével olyan okból, amelyért felelős, késedelembe esik, késedelmi kötbért köteles fizetni. A késedelmi kötbér alapja az adott késedelemmel érintett időszakra eső, az Egyetem által a késedelemmel érintett időszakra beutalt személyek száma alapján számított nettó havidíj egy naptári napra járó, arányos része (a továbbiakban: Szolgáltatói díj). A késedelmi kötbér mértéke az adott késdelemmel érintett hónapra eső nettó Szolgáltatói díj 1%/naptári nap. Szolgáltató kifejezetten tudomásul veszi, hogy a késedelmi kötbér megfizetése a teljesítés alól nem mentesíti.
		2. Ha a teljesítési határidő lejárta előtt nyilvánvalóvá válik, hogy Szolgáltató az Egyetem által meghatározott teljesítési határidőre az adott feladatot nem tudja teljesíteni és a teljesítés Egyetemnek már nem áll érdekében, Egyetem a Szerződéstől elállhat, vagy azonnali hatállyal felmondhatja azt, és a jelen Szerződés 8.5.1. pontja szerinti meghiúsulási kötbérre jogosult, továbbá követelheti a kötbért meghaladó kárának megtérítését is.
	4. Hibás teljesítési kötbér
		1. Felek megállapodnak továbbá, hogy amennyiben Szolgáltató olyan okból, amelyért felelős hibásan teljesít, hibás teljesítési kötbér fizetésére köteles. A hibás teljesítési kötbér alapja a jelen Szerződés teljes nettó díjának összege. Mértéke: 20 %.
	5. Meghiúsulási kötbér
		1. Teljesítés részben vagy egészben történő meghiúsulása esetén: amennyiben Szolgáltató olyan okból, amelyért felelős, részben vagy egészben nem teljesít, Egyetem által érvényesíthető meghiúsulási kötbér alapja a jelen Szerződés teljes nettó díjának összege. Mértéke: 20 %.
		2. A teljesítés meghiúsulásának tekinthető, ha Szolgáltató késedelmes teljesítése esetén a szerződésszerű teljesítésre nyitva álló határidőtől számított 10 nap eltelt, vagy Szolgáltató olyan okból, amelyért felelős részben vagy egészben nem teljesít. Egyetem ez esetben egyoldalú írásbeli nyilatkozattal megállapíthatja a teljesítés meghiúsulását, a meghiúsulási kötbér a nyilatkozat közlésének napján válik esedékessé.
		3. Szolgáltató általi teljesítés jogos ok nélküli megtagadása, illetve olyan okból bekövetkező szerződésszegés esetén, amelyért Szolgáltató felelős Egyetem által gyakorolt jogszerű elállás, vagy azonnali hatályú felmondás esetén a Szerződés 8.5.1. pontja szerinti meghiúsulási kötbér illeti meg.
		4. Egyetem fenntartja a jogot a részben történő teljesítés visszautasítására. Ez esetben a Szerződés 8.5.1. pontja szerinti meghiúsulási kötbér érvényesítésére jogosult.
		5. Meghiúsulási kötbér érvényesítése mellett ugyanazon okból késedelmi kötbér nem érvényesíthető. Amennyiben a meghiúsulásra vezető okból korábban késedelmi kötbér érvényesítésére került sor, az a meghiúsulási kötbér összegébe beleszámít.
		6. Felek rögzítik, hogy a kötbér megfizetése nem érinti Egyetem azon jogát, hogy a szerződésszegéssel okozott és a kötbér összegével nem fedezett kárának megtérítését követelje. A meghiúsulási kötbér érvényesítése a teljesítés követelését kizárja.
		7. Egyetem az esedékessé vált kötbér összegéről bizonylatot állít ki, melyet Szolgáltató az ott feltüntetett időpontig átutalással köteles kiegyenlíteni. Jelen fejezet alapján megállapított kötbér lejárt pénzkövetelésnek minősül, és Egyetem jogosult Szolgáltató számlájából a teljes összeget, illetve amennyiben az a számlában foglalt összegnél magasabb összegű, úgy annak a számlával fedezett részét levonni. Ha a számlából történő levonásra nincsen lehetőség, vagy a számla összege csak a kötbérkövetelés egy részére nyújt fedezetet, Szolgáltató köteles az általa még meg nem fizetett, esedékes kötbérösszeget 10 munkanapon belül Egyetem részére átutalással megfizetni. Az esedékessé vált kötbér után – annak késedelmes megfizetése esetén – Szolgáltató a Ptk. 6:155. § (1) bekezdésében meghatározott mértékű késedelmi kamatot köteles fizetni.
		8. Egyetem kötbérigény érvényesítésének feltétele, hogy a késedelmi, illetve a meghiúsulási kötbér érvényesítését megalapozó esemény bekövetkeztét, a kötbér alapját és mértékét – a releváns körülmények feltüntetésével – írásban közölje Szolgáltatóval.
5. **Helyettesítés rendje**
	1. Felek rögzítik, hogy Szolgáltató jogosult helyettes bevonására szerződéses feladatainak teljesítése érdekében.
	2. Szolgáltató helyettes bevonását megelőzően köteles Egyetemet tájékoztatni arról, hogy mely szerződéses feladat teljesítésére vagy mely időszakra kíván helyettest bevonni, továbbá tájékoztatja Egyetemet a helyettes személyéről.
	3. Egyetem kifogással élhet a helyettes bevonásával szemben, mely kifogást Szolgáltató 9.2. pontban megjelölt tájékoztatását követő 15 napon belül teheti meg írásban.
	4. A jelen Szerződés szerződésszerű teljesítése szempontjából Szolgáltató az általa jogszerűen igénybe vett helyettes általi teljesítésekért teljes felelősséggel tartozik.
	5. Szolgáltató jelen szerződés aláírásával nyilatkozik arról, hogy kizárólag olyan helyettest von be a szerződéses feladatainak teljesítésére, aki megfelel a 6. pontban foglalt átláthatósági követelményeknek. Ennek a pontnak a megsértése a szerződés azonnali hatályú megszüntetését vonja maga után.
6. **A SZERZŐDÉS MEGSZÜNTETÉSE**
	1. A Felek megállapodnak, hogy a szerződés megszüntetésére
7. közös megegyezéssel,
8. írásban Egyetem kezdeményezésére 30 napos felmondási idő figyelembe vételével rendes felmondással,
9. bármelyik fél súlyos szerződésszegése esetén, azonnali hatállyal

van lehetőség.

* 1. A felmondást a másik félhez intézett írásbeli nyilatkozatban kötelesek közölni.
	2. Azonnali hatályú felmondás esetén a Felek kötelesek 8 napon belül egymással az addig teljesített munkák alapján elszámolni.
	3. Súlyos szerződésszegésnek minősül Szolgáltató részéről különösen, amennyiben:

a) valamely, a jelen szerződésben és a Műszaki leírásban meghatározott kötelezettségét nem teljesíti határidőben;

b) képviselője, tagja, alkalmazottja Egyetemnek jelentős kárt okoz, vagy kirívóan jogsértő magatartása, illetve eljárása a további együttműködést lehetetlenné teszi;

c) olyan személyt alkalmaz a Szerződés teljesítésére, akivel szemben Egyetemnek kifogása merült fel, és erről írásban értesítette Szolgáltatót;

d) teljesítési képességeiben alapvető változás következik be (pénzügyi ok, szakképzett munkaerő létszáma, stb.), ami alapján joggal feltételezhető, hogy a szerződéses kötelezettségének a továbbiakban nem képes eleget tenni;

1. Szolgáltató és/vagy alvállalkozója, illetve munkavállalói szándékos, vagy súlyos gondatlansággal Egyetemnek kárt okoz(nak);

f) titoktartási kötelezettségét megszegi;

g) végelszámolási eljárást indított vagy Szolgáltató ellen indított csőd-, felszámolási vagy kényszertörlési eljárást jogerősen elrendelték;

h) tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény szerint az illetékes bíróság a Szerződés tárgyát érintően jogerősen korlátozta;

i) működését az illetékes bíróság felfüggesztette, vagy Szolgáltató működése más módon felfüggesztésre került;

j) adószáma törlésre került;

k) adó-, vámfizetési vagy járulékfizetési kötelezettsége teljesítésével 60 napot meghaladó késedelembe esik, a kötelezettség maradéktalan teljesítéséig;

l) ellene adó-, vámfizetési, vagy járulékfizetési kötelezettség teljesítésével összefüggő végrehajtási eljárást rendeltek el;

m) munkaviszony létesítésével összefüggő bejelentési kötelezettségét elmulasztja;

n) nem minősül átlátható szervezetnek;

ny) valótlan tartalmú átláthatósági nyilatkozatot tett, vagy a nyilatkozatában feltüntetett adatokban bekövetkezett változásokról nem értesítette Egyetemet haladéktalanul;

* 1. Egyetem részéről súlyos szerződésszegésnek minősül, ha egymást követő két hónapban nem teljesíti díjfizetési kötelezettségét, a Szolgáltató általi felszólítást követően sem.
	2. Egyetem részéről bármely nem szerződésszerű teljesítés jogi fenntartás nélküli elfogadása nem értelmezhető joglemondásként azon igényről vagy igényekről, amelyek az Egyetemet Szolgáltató szerződésszegése esetén megilletik.
	3. Szolgáltató kártérítési felelősséggel tartozik a szerződés időtartama alatt bekövetkezett minden olyan kárért, amelyet Szolgáltató munkavállalói, alvállalkozója a szerződés teljesítése során, a feladataik ellátása közben vagy azzal összefüggésben magatartásuk, mulasztásuk, illetve egyéb szerződésszegő tevékenységük következményeként az Egyetemnek okoztak.
1. **VIS MAIOR**
	1. Felek mentesülnek a nem, vagy nem szerződésszerű teljesítés következményei alól, ha az rendkívüli, előre nem látható körülményekre vezethető vissza. Felek vis maiornak tekintik a következő, nem taxatíve felsorolt eseményeket: országos sztrájk; szükségállapot; tűzvész-, természeti katasztrófának nyilvánított esemény a szolgáltatás körzetében; továbbá olyan a társadalom széles rétegét érintő rendkívüli történések, amelyek észszerűen előre nem láthatóak és a Felek cselekvési körén kívül esnek.
	2. Vis maiorra a Szolgáltató csak akkor hivatkozhat, ha tértivevényes levélben haladéktalanul értesíti Egyetemet a vis maior tényéről, okáról és valószínű időtartamáról és a levélhez csatolta a székhelye szerint illetékes hatóság, vagy más szervezet tanúsítványát. Szolgáltatónak meg kell keresnie minden ésszerű alternatív módot a teljesítésre, melyet a vis maior esete nem gátol, kivéve, ha az Egyetemmel ettől eltérő feltételekben állapodott meg.
	3. A Szerződésben meghatározott határidők a vis maior időtartamával meghosszabbodnak. Amennyiben a vis maior időtartama meghaladja a 30 napot, a Egyetemnek jogában áll – hátrányos jogkövetkezmények nélkül – a Szerződéstől a teljesítés megkezdése előtt elállni, azt követően a Szerződést felmondani oly módon, hogy a Szolgáltatónak erről írásos értesítést küld.
2. **FELEK EGYÜTTMŰKÖDÉSE, KAPCSOLATTARTÁS**
	1. Felek megállapodnak abban, hogy a szerződésben foglaltak maradéktalan megvalósítása érdekében folyamatosan együttműködnek. A szerződés teljesítését akadályozó/kizáró bármely körülmény felmerülése esetén haladéktalanul értesítik egymást kapcsolattartóik útján. Szolgáltató vállalja, hogy saját költségén haladéktalanul intézkedik az érdekkörében felmerülő ezen körülmények elhárításáról.
	2. Szolgáltató kötelezettséget vállal arra, hogy Egyetemet haladéktalanul értesíti abban az esetben, ha a szerződés teljesítése során ellene csőd-, felszámolási-, illetve végrehajtási eljárás indul, továbbá, ha végelszámolási eljárást indít. Szolgáltató haladéktalanul köteles Egyetemet értesíteni, ha cégében a szerződés teljesítése során tulajdonosváltozásra, jogutódlásra, jogok és kötelezettségek átszállásra, szétválásra, összeolvadásra vagy beolvadásra kerül sor. Szolgáltató felelős az értesítési kötelezettségének elmulasztásából eredő kárért.
	3. A Szerződés teljesítése során joghatályos jognyilatkozatok, közlések tekintetében a Felek képviselőinek az alábbi személyeket kell tekinteni:

Egyetem részéről kapcsolattartó személy:

név: dr. Polgár Antal osztályvezető

telefon: + 36-20-276-4390

e-mail: polgar.antal@mke.hu

Szolgáltató részéről:

név:

telefon:

e-mail:

* 1. Felek vállalják, hogy a kapcsolattartók személyében bekövetkező esetleges változást írásban közlik egymással. Az írásbeli közlés kézhezvételéig a korábban megjelölt kapcsolattartó tehet hatályos jognyilatkozatokat.
	2. Felek megállapodnak abban, hogy mindaddig, amíg egymással más kézbesítési címet nem közölnek, nyilatkozataikat a korábban közölt kézbesítési címre tehetik meg hatályosan. Felek megállapodnak abban, hogy a kapcsolattartó személyek vagy adataik változása nem teszi szükségessé a Szerződés módosítását.
1. **FELELŐSSÉGBIZTOSÍTÁS**
	1. Felek megállapodnak abban, hogy amennyiben a Szolgáltató a szerződés alapján nyújtott egészségügyi szolgáltatás keretében az ellátotti körbe tartozó betegnek kárt okoz, a szakmai felelősségbiztosítási szerződés által nem fedezett kár vonatkozásában felel akkor is, ha az Eütev. 19/A. § alapján a beteg az egészségügyi szolgáltatás során, vagy azzal összefüggésben keletkezett kára megtérítésére vonatkozó igényét közvetlenül Megrendelővel szemben érvényesíti.
	2. Szolgáltató kötelezettséget vállal arra, hogy a szerződés tárgya szerinti tevékenységével összefüggésben indult peren kívüli és peres – Megrendelő részvételével zajló – eljárásban Megrendelővel együttműködik.
	3. Szolgáltató kijelenti, hogy rendelkezik a ……………..-nál felelősség biztosítással foglalkozás-egészségügyi alapellátás tárgyban (Kötvényszáma: …….).
2. **VEGYES RENDELKEZÉSEK**
	1. Felek kijelentik, hogy jogképes, Magyarországon nyilvántartásba vett jogi személyek, szerzési és ügyleti képességük nem korlátozott, jogaikat és kötelezettségeiket képviselőik útján gyakorolják. Felek képviseletében eljáró személyek kijelentik, hogy cselekvőképes személyek, a jognyilatkozat megtételére, a jogi személy képviseletére jogosultak, a szerződés aláírásához szükséges felhatalmazásokkal rendelkeznek.
	2. Jelen szerződés valamely rendelkezésének érvénytelen volta, vagy érvénytelenné válása a teljes szerződés érvényességét nem érinti. Felek megállapodnak abban, hogy az érvénytelen rendelkezést – a hatályos jogszabályi keretek között – olyan érvényes rendelkezéssel pótolják, amely az érvénytelen rendelkezéssel elérni kívánt gazdasági célt a legjobban szolgálja. Felek megállapodnak abban, hogy a szerződés valamely rendelkezésének érvénytelensége nem vezethet egyik Félnek a szerződés teljesítéséhez fűződő jogos érdekeinek sérelmére.
	3. Feleknek tudomása van arról, hogy a hatályos Ptk. alapján a jelen szerződést megelőző tárgyalások során tájékoztatni kötelesek egymást a jelen szerződést érintő lényeges kérdésekről és feltételekről. Ennek elmulasztása esetén az esetleges kártérítésre jogosult fél kárt és elmaradt vagyoni előnyt kizárólag olyan mértékben tud érvényesíteni a károkozóval szemben, amilyen mértékben bizonyítani tudja, hogy a kár, mint a szerződésszegés lehetséges következménye a jelen szerződés megkötésének időpontjában a másik fél számára előrelátható volt. Felek kijelentik, hogy a jelen szerződést megelőző tárgyalások során kölcsönösen tájékoztatták egymást a jelen szerződést érintő lényeges kérdésekről.
	4. Felek kötelesek betartani az adatvédelemre vonatkozó jogszabályokat, továbbá Szolgáltató vállalja az Európai Parlament és a Tanács (eu) 2016/679 rendelete (2016. április 27.) 5. cikkében foglalt személyes adatok kezelésére vonatkozó elvek és a rendeltben foglalt eljárások betartását.
	5. A jelen szerződés kiegészítésére, módosítására, megszüntetésére, illetve valamennyi értesítésre érvényesen kizárólag írásban kerülhet sor. Írásbelinek minősül minden olyan közlés, amelynek a Felek fent megjelölt elérhetőségére történő kézbesítése igazolt. Nem minősül szerződésmódosításnak Felek bankszámlaszámában, képviseletében bekövetkező változás, melyről azonban Felek kötelesek haladéktalanul írásban értesíteni egymást.
	6. Felek vállalják, amennyiben adataikban olyan változás következik be, amely a szerződés teljesítését érinti (pl.: székhely, telephely, fióktelep változás), akkor erről egymást írásban, a változás bekövetkeztétől számított 5 (öt) naptári napon belül értesítik.
	7. Felek megállapodnak abban, hogy a szerződéssel létrejött jogviszonnyal kapcsolatban felmerülő egymás közti vitás kérdésekben elsődlegesen peren kívüli tárgyalás útján kívánnak egyezségre jutni. Feleknek meg kell tenniük mindent annak érdekében, hogy közvetlen tárgyalások útján rendezzenek minden olyan vitás kérdést, nézeteltérést, mely közöttük a szerződéssel kapcsolatban merül fel. Amennyiben azt bármelyik fél kezdeményezi, a vitás kérdések peren kívüli rendezése érdekében a Felek kötelesek mindkettőjük által előzetesen elfogadott szakértő(k) közreműködését igénybe venni.
	8. A jelen szerződésben nem szabályozott kérdésekben a hatályos jogszabályok, különösen a Ptk. rendelkezései az irányadók.
	9. A szerződés elválaszthatatlan részét képezik az alábbi mellékletek:

1. számú melléklet: Árajánlat

2. számú melléklet: Műszaki leírás

3. számú melléklet: Nyilatkozat átláthatóságról

4. számú melléklet: Titoktartási nyilatkozat

5. számú melléklet: Teljesítésigazolás

Felek jelen szerződést elolvasták, megértették, majd mint akaratukkal mindenben megegyezőt, jóváhagyólag írták alá. Jelen szerződés 4 (négy) darab eredeti, egymással teljes egészében megegyező példányban készült, amelyekből 3 (három) darab Egyetemnél, 1 (egy) darab pedig Szolgáltatónál marad.

Budapest, 2021. ………… hó …… nap Budapest, 2021. ……… hó …… nap

|  |  |
| --- | --- |
| ............................................................. | ............................................................ |
| Sárik Zoltán kancellár | Szolgáltató |
| Jogi ellenjegyzés: | Pénzügyi ellenjegyzés: |
|  |  |
| ............................................................. | ............................................................ |
| dr. Polgár Antal jogi- és humánpolitikai osztályvezető | Fazekasné Helenkár Anitagazdasági vezető |

1. számú melléklet

**ÁRAJÁNLAT**

2. számú melléklet

**MŰSZAKI LEÍRÁS**

„Foglalkozás-egészségügyi alapellátás”

A Magyar Képzőművészeti Egyetem közalkalmazotti és munkavállalói személyi állománya számára a jogszabályban előírt „foglalkozás-egészségügyi alapellátás” biztosítására szerződés megkötése.

A szolgáltatás helye az ajánlattevő foglalkozás-egészségügyi szolgáltatás nyújtására jogosító működési engedéllyel rendelkező rendelője.

Az elvárt rendelési idő heti 2 alkalommal 4 óra.

Az ellátandó létszám egy irányszám, tekintettel a naptári év alatt megvalósuló fluktuációra, 10%-os eltérés lehetséges az irányszámhoz képest.

|  |  |  |
| --- | --- | --- |
| **Ellátandó létszám**  | **„C” foglalkozás-egészségügyi osztályba tartozók száma** | **„D” foglalkozás-egészségügyi osztályba tartozók száma** |
| **268 fő** | 34 fő | 233 fő |

Elsődleges feladatok:

* a munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI.24.) NM rendeletben foglaltak szerint a munkavállalók előzetes, időszakos, soron kívüli és záró egészségi alkalmassági vizsgálatainak elvégzése;
* a képernyős munkakörben foglalkoztatottak látásvizsgálata az 50/1999. (XI.3.) EüM rendelet szerint, figyelembe véve a képernyős munkakörben foglalkoztatottak egészségének megóvásáról szóló 3/2017. kancellári utasítást;
* a foglalkozás-egészségügyi szolgáltatásról szóló 27/1995. (VII. 25.) NM rendeletben meghatározott feladatok, illetve közreműködések;

Az alkalmassági vizsgálatok során el kell végezni:

* a testsúly, a testmagasság, a testtömeg index (BMI index) mérését és a testarányok vizsgálatát;
* a bőr és a látható nyálkahártyák, a fogazat, a garatképletek, a keringési, a légzési, a hasi szervek, az idegrendszer, az érzékszervek, valamint az ízületek, az izomzat és a csontrendszer vizsgálatát;
* szemvizsgálatot megtekintéssel (szemmozgások, védőszervek épsége, kötőhártya és pupillareakciók), valamint látásvizsgálatot (látásélesség vizsgálata, munkatávolság látóélessége);
* az esetleg fennálló testi és szellemi fogyatékosság vizsgálatát;
* a vérnyomás, a pulzus vizsgálatát, EKG vizsgálatot;
* a hozott vizsgálati leletek értékelését;
* az alkohol-, gyógyszer-, kábítószer-fogyasztás, valamint -függőség esetleges jeleinek megállapítását.

További feladatok:

* Az elsősegélynyújtó felszerelések folyamatos ellenőrzése, az elhasznált, lejárt vagy haszhnálhatatlanná vált kötözőszerek és anyagok, továbbá a használhatatlanná vált eszközök pótlásának kezdeményezése, elfogadás esetén beszerzése.
* Elsősegélynyújtók képzése, továbbképzése.
* Szükség esetén közreműködés munkabaleset kivizsgálásban.
* Közreműködés munkavédelmi szempontú előzetes vizsgálat elvégzésében.
* Közreműködés soron kívüli ellenőrzéseken.
* Közreműködés munkavédelmi kockázatértékelés elvégzésében.
* Közreműködés megelőzési startégia elkészítésében.
* Közreműködés egyéni védőeszköz juttatás belső rendjének meghatározásában.
* Részvétel a biztonságtechnikai bejárásokon.

Elvárt szakorvosi képesítés: **üzemorvostan, vagy foglalkozás-orvostan szakorvos**.

*Érvényes*

* Magyar Orvosi Kamarai tagság megléte,
* szakmai működési nyilvántartás (ÁEEK),
* egészségi alkalmasság,
* szakmai felelősségbiztosítás az adott szakterület tekintetében,
* érvényes ÁNTSZ működési engedély foglalkozás-egészségügyi ellátásra;

3. számú melléklet

**RÉSZLETES ÁTLÁTHATÓSÁGI NYILATKOZAT**

**az államháztartásról szóló 2011. évi CXCV. törvény (Áht.) 55. § szerinti információkat tartalmazó, szerződéskötés időpontjára benyújtandó adatlap a 41. § (6) bekezdésében**

**előírt kötelezettség teljesítéséhez**

**a nemzeti vagyonról szóló 2011. évi CXCVI. törvény (Nvt.) 3. § (1) bekezdésének
1. b) pontjában meghatározott gazdálkodó szervezet részére**

Alulírott,

név:

születéskori név:

anyja neve:

születési helye, ideje:

mint a

szervezet neve:

székhelye:

adószáma:

cégjegyzékszám / nyilvántartásba vételi száma:

törvényes képviselőjeként kijelentem, hogy az általam képviselt szervezet az Áht. 41. § (6) bekezdésnek megfelelően, az Nvt. 3. § (1) bekezdésének 1. b) pontja alapján átlátható szervezetnek minősül, figyelemmel arra, hogy az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő együttes feltételeknek:

1. tulajdonosi szerkezete, valamint a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény szerinti tényleges tulajdonosai megismerhetők, amelyet jelen nyilatkozat ***1. függelékében*** teljes körűen bemutatok;
2. az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van; a gazdálkodó szervezet adóilletősége: Magyarország\*
3. nem minősül a társasági adóról és az osztalékadóról szóló 1996. évi LXXXI. törvény (Tao.) szerint meghatározott ellenőrzött külföldi társaságnak, egyúttal külföldi illetőségű szervezet esetén vállalom, hogy a Tao. 4. § 11. h) pontja szerinti adatokat külön nyilatkozatban mellékelem;
4. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak, amelyet a jelen nyilatkozat ***2. függelékében*** teljes körűen bemutatok\*\*.

\* Kérem, hogy amennyiben adóilletősége nem Magyarországon található, úgy ezt módosítani szíveskedjen.

\*\* Kérem, hogy amennyiben a gazdálkodó szervezetben nincs közvetlenül, vagy közvetetten több mint
25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet úgy a 2. számú függeléket áthúzni és dátummal ellátva cégszerűen aláírni szíveskedjen.

Tudomásul veszem, hogy az Nvt. 11. § (12) bekezdése értelmében a nemzeti vagyon hasznosítására vonatkozó szerződést a hasznosításba adó kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.

Tudomásul veszem, hogy az Áht. 41. § (6) bekezdése értelmében központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

Tudomásul veszem, hogy a Magyar Képzőművészeti Egyetem (1062 Budapest, Andrássy út 69-71.) az átláthatósági feltétel ellenőrzése céljából, a szerződésből eredő követelések elévüléséig az Áht. 55. §-ban foglaltak szerint jogosult az általam képviselt szervezet átláthatóságával összefüggő, az 55. §-ban meghatározott adatokat kezelni, azzal, hogy ahol az 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldöm a Magyar Képzőművészeti Egyetem részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem.

Amennyiben az előző pontban foglalt kötelezettségemnek nem teszek eleget és a Magyar Képzőművészeti Egyetem tudomására jut, hogy a gazdálkodó szervezet nem átlátható, tudomásul veszem, hogy amennyiben írásbeli felszólításra 5 munkanapon belül nem nyilatkozok a gazdálkodó szervezet átláthatóságáról, az jogosult a szerződéstől egyoldalúan elállni, és részemre kifizetést nem teljesíthet.

Kelt: ……………………., …………….év …………… hó ….. napján

 ……………………………………

 cégszerű aláírás

*1. függelék*

**Nyilatkozat a gazdálkodó szervezet tényleges tulajdonosairól**

|  |  |  |  |  |  |  |  |
| --- | --- | --- | --- | --- | --- | --- | --- |
| **Neve** | **Születési neve** | **Születési helye** | **Születési ideje** | **Anyja neve** | **Tulajdoni hányad (%)** | **Befolyás mértéke****(%)** | **Szavazati jog mértéke (%)** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Kelt: ……………………., …………….év …………… hó ….. napján

 ……………………………………

 cégszerű aláírás

*2. függelék\*\**

**Nyilatkozat a gazdálkodó szervezetben közvetlenül vagy közvetve több mint 25%-os tulajdoni részesedéssel, befolyással vagy szavazati joggal rendelkező – jogi személy vagy jogi személyiséggel nem rendelkező – szervezetekről és azok tényleges tulajdonosairól**

|  |  |
| --- | --- |
| **A szervezet** | **A szervezet tényleges tulajdonosainak** |
| **neve****cégjegyzék-száma****adószáma** | **tulajdoni hányadának mértéke (%)** | **befolyásának vagy szavazati jogának mértéke (%)** | **adó-****illetősége** | **neve** | **születési neve** | **születési helye** | **születési ideje** | **anyja születési neve** | **tulajdoni hányad (%)** | **befolyás mértéke (%)** | **szavazati jog mértéke (%)** |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Kelt: ……………………., …………….év …………… hó ….. napján

 ……………………………………

 cégszerű aláírás

\*\* Kérem, hogy amennyiben a gazdálkodó szervezetben nincs közvetlenül, vagy közvetetten több mint
25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet úgy a 2. számú függeléket áthúzni és dátummal ellátva cégszerűen aláírni szíveskedjen.

4. számú melléklet

|  |  |
| --- | --- |
| *\* megfelelő rész aláhúzandó* |  |

**Titoktartási nyilatkozat**

(minta)

Alulírott

**Név:** ………………………………………….. (A. n.: …………………….., Születési hely és idő:……………………………….), mint a …………………………………………….. cég (székhelye:……………. cégjegyzékszáma: Cg…..-….-………………….. adószáma: …………………….) képviselője/munkavállalója/megbízottja/közreműködője (alvállalkozója) ezúton nyilatkozom az alábbiakról.

1. A Magyar Képzőművészeti Egyetem számára végzett tevékenységem során tudomásomra jutott, illetve számomra elérhetővé vált adatokat, információkat, dokumentumokat, személyes adatokat, törvény által védett titkokat köteles vagyok megőrizni, azokat harmadik személy tudomására nem hozhatom, hozzáférhetővé nem teszem.

2. Amennyiben munkavégzésem során törvény által védett adat, illetőleg a szerződés alapján titoknak minősülő adat, információ jut tudomásomra, akkor azok tartalmának megismerését más részére nem teszem lehetővé, azok titokban tartása érdekében szükséges valamennyi elvárható intézkedést megteszem.

3. A jelen titoktartás alól felmentést a hatályos jogszabályok figyelembe vételével, írásos formában, a Magyar Képzőművészeti Egyetem arra feljogosított képviselője adhat.

4. Tudomásul veszem, hogy a titoktartási kötelezettség a munka elvégzését, valamint munkaviszonyom megszűnését követően is fennáll, továbbá hogy a fenti szabályok megsértése a hatályos anyagi és eljárásjogi szabályok szerinti polgári jogi és/vagy büntető jogi jogkövetkezményekkel járhat.

5. Munkámat különösen az alábbi jogszabályok rendelkezéseinek betartásával végzem:

a) az Európai Parlament és a Tanács (EU) 2016/679 Rendelete (általános adatvédelmi rendelet)

b) az információs önrendelkezési jogról és az információszabadságról szóló 2011. évi CXII. törvény,

c) az adózás rendjéről szóló 2017. évi CL. törvény,

d) az uniós vámjog végrehajtásáról szóló 2017. évi CLII. törvény,

e) az általános közigazgatási rendtartásról szóló 2016. évi CL. törvény,

f) a Polgári Törvénykönyvről szóló 2013. évi V. törvény.

20…. …………. hónap ……nap

…………………………………

 aláírás

5. számú melléklet

**Teljesítésigazolási jegyzőkönyv**

**Szerződés száma:**

**Szolgáltató:**

**Teljesítés helye:**

Az MKE/…../2021 iktatószámú szerződésben meghatározott feladatokat Szolgáltató a szerződésben meghatározottak alapján, megfelelően teljesítette / nem teljesítette\*.

A nem megfelelő teljesítés indoka: …………………………………………………………………………………………………………………………………………………………………………………………………………………………

Az eredeti Teljesítésigazolási jegyzőkönyv a számla elválaszthatatlan részét képezi.

**Kelt.:…………, 2021. ……………………… hónap …… nap**

A teljesítésigazolására jogosult személy neve, aláírása:

|  |  |
| --- | --- |
| Egyetem részéről: | Szolgáltató részéről: |
|  |  |
| **teljesítésigazoló***p.h.* | **vállalkozó***p.h.* |